De câteva ore, aproximativ 80 de părinți ai liceenilor din Făget și Nădrag sunt în audiență la conducerea Inspectoratului Școlar al Județului Timiș. Ei contestă măsura luată de cadrele de aici de a-i elimina din Bacalaureat pe copiii lor pe motiv că au copiat. Adulții contesta faptul că fiii și fiicele lor au copiat deși probele video administrate în acest caz dovedesc contrariul.

Reamintim că la mijlocul săptămânii trecute procurori ai Parchetului de pe lângă Tribunalul Timiș au solicitat înregistrările suprinse de camerele de supraveghere din sălile de examinare de la Liceul Teoretic ”Traian Vuia” din Făget. În urma vizualizării imaginilor de către o comisie din care au făcut parte și reprezentanți ai Inspectoratului Școlar decizia a fost de eliminare a 94 de elevi care au copiat și au vorbit în timpul examenului. Aceșria reprezintă 56% din totalul elevilor care au susținut examenul.